Odense Adresse-Contoirs Efterretninger, 1827-06-04
Græsketyrkiske Anliggender. En ny Epoke synes at begynde i dette politiske Drama, og Menneskelighedens Røst ikke længer at skulle lyde forgjæves, men endelig finde Gjenklang i samfølende Siele. Vigtig er saaledes den Nyhed, at den græske Regjerings Lemmer eenstemmig have valgt Grev Capod Jstrig til Præsident paa 7 Aar med Titel af Kibernita (Styrmand) og omtrent med samme Magt som Præsidenten i Nordamerika. Jndtil hans Ankomst skulle Pietros Søn, Georg Mauromichalis, Nicolaos og Maracchis styre Anliggenderne paa Morea, i Livadien og paa Øerne. Længe har det været paatænkt at sætte denne udmærkede Statsmand i Spidsen for Regjeringen, hvorom ogsaa Engelland og Rusland vare enige, da den nye Splid i Grækenland atter standsede Planen. Det er og i denne Anledning at Greven er reist til Petersburg. Ved et Manifest til den tredie Nationalforsamling, dateret Poros den 7 Apil, har den græske Regjeringskommission nedlagt sin Magt og derhos ønsket de Deputerede Lykke til Gjenforeningen, med Tak til de Tapre, som have holdt sig saalænge i Akropolis, og øvrige Hærførere. Søehelten Miaulis har ogsaa viist et skjønt Træk af Høimodighed ved at bevidne Regjeringen den Glæde, han med heele Nationen føler over Cochranes Ankomst. Til Hr. Eynards Bopæl i Genf var den 19 Mai indløbet følgende Efterretning fra Marseille: "Lord Cochrane er trængt ind i Havnen ved Navarino, og har alt gjort Under af Tapperhed, ved af 6 derværende tyrkiske Skibe at tage de 4. Et andet Skib, som fra Alexandrien skulde tilføre Jbrahim Munition, er ogsaa faldet i hans Hænder. J et Cirkulaire til flere Grækerforeninger, dateret Paris 24 Mai, melder Hr. Eynard dem Grev Ca pod Jstrias Udnævnelse til Præsident paa 7 Aar. Skulde han undslaae lig, vil en ny Nationalforsamling blive indkaldet, for at skride til et andet Valg. Det er overdraget en Kommission af 12 Medlemmer at gjøre Udkast til en Konstitution. Lord Cochrane og General Church have Begge antaget deres Poster som Overanførere for Flaaden og Landtropperne. Fabrier forsvarer sig eftertrykkeligt i Akropolis. Man vidste, at en frygtelig Expedition udrustes i Egypten imod Hydra, og belavede sig paa Forsvar. Skulde Tyrkerne blive Herrer, over denne Øe, maa Man alligevel ikke fortvivle om Græ i kenlands Frelse, men for Menneskeheden og Handelen vilde det medføre stor Ulykke; thi ødelægges Hydra, da vilde alle dens Beboere blive Sørøvere, ligesom paa Chios og Jp sara. J en senere Skrivelse af 19 April underretter Oberst Heidegger Hr. Eynard om Modtagelsen af de tilsendte Forraad og Levnetsmidler, og anraaber ham om at vedblive med disse Understøttelser. Have Vi - skriver han - de fornødne Hjelpemidler, da modstaae Vi Tyrker og Egypter; men fattes det Os paa disse Midler, da er Landet forlorent. Gyse vilde De, hvis De saae Elendigheden her tillands, især de ynkværdige Koner og Børn, som ere forladte af de i Kamp med Fjenden bestædte Mænd. Hvad er dog ikke Grækerne for et herligt Folk, men hvor ulykkeligt, at deres Høvdinger ere saa fordærvede af den foregaaede Despotisme. Jmidlertid ere alle Tvistigheder for Øieblikket ophørte. J Forsamlingen spurgte Præsidenten mig, om jeg havde Noget at foreslaae? Jeg svarede: som Fremmed tilkommer mig ingen Stemme; men i som Grækerven tillader jeg mig et eeneste Raad, nemlig: at meddele følgende Sted af en nylig modtaget Skrivelse, fra min Monark (Kongen af Bayern), Græker, holder sammen og lever i Enighed; dette er det Vigtigste af Alt. Forsamlingen takkede eenstemmig min ædle Konge for den varme Andeel, han behager at tage i det ulykkelig Grækenlands Skjebne o. s. v.